EkBass/fiwiki-20250220-pages-articles huggingface dataset:
Moraea mediterranea

Moraea mediterranea (syn. Gynandriris monophylla) on Välimeren eteläosassa kasvava ruohovartinen kasvi. Sen ehytlaitaiset lehdet muodostavat ruusukkeen. Siniset kukat puhkeavat maalis-huhtikuussa.Gynandriris monophylla Flowers of Israel (myös valokuvia) Kasvia tavataan muun muassa Egyptissä ja Libyassa. Euroopan ainoa kasvupaikka on Kreikalle kuuluva pieni Kreetan eteläpuolinen Gavdoksen saari. == Lähteet == Luokka:Kurjenmiekkakasvit
Bupleurum gaudianum

Bupleurum gaudianum on jänönputkien sukuun kuuluva monivuotinen kasvi. Kasvi kasvaa 2–7 senttimetriä korkeaksi, ja sen varsi on hoikka. Kasvin kukinta-aika ulottuu huhtikuusta toukokuuhun. Bupleurum gaudianum on kotoperäinen laji Välimeressä sijaitsevilla ja Kreikalle kuuluvilla Kreetan saaren eteläpuolisilla Gávdoksen ja Gavdopoúlan saarilla. Se kasvaa luonnossa phrygana-pensaikon avoimissa laikuissa tai turkinmäntymetsien pohjakerroksessa.IUCN Red List of Threatened Species: Bupleurum gaudianum Viitattu 24.7.2022. == Lähteet == gaudianum Luokka:Uhanalaiset kasvit Luokka:Kreikan kotoperäiset kasvit
Vehkajärvi

Vehkajärvi voi tarkoittaa seuraavia asioita: == Kylä == * Vehkajärvi, kylä Jämsässä * Vehkajärvi, kylä Kuhmalahdella Kangasalla *Vehkajärven kirkko, kirkko Kuhmalahden Vehkajärvellä == Järviä == *Vehkajärvi (myös Vehkjärvi), järvi Haminassa *Vehkajärvi, järvi Juvalla *Vehkajärvi, järvi Jämsässä *Vehkajärvi, järvi Karttulassa *Vehkajärvi, suurehko järvi Kuhmalahdella Pälkäneen ja Padasjoen rajalla *Vehkajärvi, järvi Kangasalan Kuhmalahdella *Vehkajärvi, järvi Kuhmoisten Haikupohjalla *Vehkajärvi, järvi Kuhmoisten Harjunsalmella *Vehkajärvi, järvi Kuhmoisten Leppäkoskella *Vehkajärvi, järvi Kuopiossa *Vehkajärvi, järvi Mikkelin Kalvitsassa *Vehkajärvi, järvi Mänttä- Vilppulassa *Vehkajärvi, järvi Mänyharjulla *Vehkajärvi, järvi Padasjoella *Vehkajärvi, pieni järvi Noormarkun Harjakankaalla Porissa *Vehkajärvi, järvi Punkalaitumella Urjalan rajalla *Vehkajärvi, pieni järvi Puumalassa *Vehkajärvi, järvi Ruokolahdella Ala-Saimaan alueella *Vehkajärvi, järvi Ruokolahdella Pihlajaveden-Kokonselän alueella *Vehkajärvi, pieni järvi Siikaisissa *Vehkajärvi, järvi Suomenniemellä Savitaipaleen rajalla *Vehkajärvi, pieni järvi Tampereen Velaatassa *Vehkajärvi, järvi Vesannolla *Vehkajärvi, kaksi Virtain Laajanperällä *Vehkajärvi, kaksi Virtain Rantakulmalla *Vehkajärvi, järvi Ylöjärven Karjulassa *Vehkajärvi, järvi Ylöjärven Kurussa *Vehkajärvi, kaksi pientä järveä Vetelissä *Iso Vehkajärvi, järvi Hämeenlinnassa *Iso Vehkajärvi, järvi Mäntyharjussa *Iso Vehkajärvi, järvi Virroilla * Pieni Vehkajärvi, järvi Kuhmoisten Haikupohjassa * Pieni Vehkajärvi, järvi Mäntyharjussa * Pieni Vehkajärvi, Naurisniemen erottama osa Ruokolahden läntistä Vehkajärveä * Matala Vehkajärvi, järvi Luumäellä Vehkajärven kylässä * Syvä Vehkajärvi, järvi Luumäellä Vehkajärven kylässä * Musta Vehkajärvi, järvi Heinolan Pääsinniemellä * Valkea Vehkajärvi, järvi Heinolan Pääsinniemellä * Vähä Vehkajärvi, järvi Hämeenlinnassa * Vähä Vehkajärvi, järvi Pertunmaalla * Ala-Vehkajärvi, järvi Sysmässä * Ylä- Vehkajärvi, järvi Sysmässä * Alainen Vehkajärvi, järvi Jyväskylän Heinosniemellä * Keskinen Vehkajärvi, järvi Jyväskylän Heinosniemellä * Yläinen Vehkajärvi, järvi Jyväskylän Heinosniemellä * Alinen Vehkajärvi, järvi Sastamalassa * Ylinen Vehkajärvi, järvi Sastamalassa Luokka:Järvien täsmennyssivut
Periploca angustifolia

Periploca angustifolia on Välimeren rannoilla kasvava silkkisarvien sukuun kuuluva kasvi. Sillä on mehevät lehdet ja pienet keltaiset kukat, joissa on viininpunaiset hyvin erottuvat heteet. Kreikassa kasvia tavataan ainoastaan pienillä Kreetan eteläpuolisilla Hrisín ja Gavdoksen saarilla. Lisäksi kasvia tavataan Pohjois-Afrikassa, Maltalla, Espanjassa ja Sisiliassa. == Lähteet == Luokka:Oleanterikasvit
Peräseinäjoen pesäpallostadion

Peräseinäjoen Pesäpallostadion on Seinäjoen Peräseinäjoella sijaitseva pesäpallostadion. Stadionia käyttävät Naisten Superpesiksessä pelaava Petojussit sekä miesten maakuntasarjassa pelaava Peräseinäjoen Toive. == Historia == Peräseinäjoen pesäpallokenttää laajennettiin vuonna 1994 miesten kentän viralliset mitat täyttäväksi ja tarvittaessa kentälle voitiin laajennuksen jälkeen merkitä kaksi lasten kenttää poikkipäin. Vuonna 1996 PeTon pesäpallojaosto teki kunnalle esityksen hiekkatekonurmesta jonka kunnanvaltuusto hyväksyi syksyllä 1996. == Yleisöennätys == Kentän yleisöennätys syntyi 18. elokuuta 2007 Petojussien jatkosarjan ottelussa Tyrnävän Tempausta vastaan, jolloin ottelua oli seuraamassa 951 katsojaa. == Galleria == File:Peräseinäjoki stadion1.JPG|Peräseinäjoen pesäpallostadion. File:Petojussit fera1.JPG|Kuva Petojussien ja Feran välisestä ottelusta. Tiedosto:Toive.jpg|Peräseinäjoen Toiveen naisten Superpesisottelu. == Lähteet == Luokka:Pesäpallostadionit Luokka:Seinäjoen urheilupaikat Luokka:Peräseinäjoki
Luettelo Suomen singlelistan ykkösistä vuonna 1961

Tämä on luettelo Suomen singlelistan ykkösistä 1961, joka sisältää kärkipaikkaa hallussaan pitäneet singlet vuonna 1961, jolloin singlelistoja koottiin epäsäännöllisesti. Lista ilmestyi kerran kuukaudessa. Tiedot helmikuusta huhtikuuhun ovat Suosikin kokoamalta listalta. Kesäkuusta 1961 eteenpäin tiedot perustuvat Iskelmä-lehden listaan. Samaan aikaan Suomessa on koottu muitakin levymyyntilistoja, jotka saattavat poiketa näistä listoista käytettyjen mittausmenetelmien ja otosten vuoksi. == Lista == Kuukausi Artisti Single Listoja ei julkaistu tammikuussa Listoja ei julkaistu tammikuussa Listoja ei julkaistu tammikuussa Helmikuu Zarah Leander Die Rose von Novgorod Maaliskuu Eila Pienimäki Tulenliekki Huhtikuu The Brothers Four Greenfields / Green Leaves of Summer Listoja ei julkaistu toukokuussa Listoja ei julkaistu toukokuussa Listoja ei julkaistu toukokuussa Kesäkuu Brita Koivunen Sucu Sucu Heinäkuu Olavi Virta Angelique Elokuu Bobby Rydell Sway Syyskuu Jay Epae Putti putti Lokakuu Jay Epae Putti putti Marraskuu Jay Epae Putti putti Listoja ei julkaistu joulukuussa Listoja ei julkaistu joulukuussa Listoja ei julkaistu joulukuussa == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1961 Singlelista 1961
Oxford University Press

Oxford University Press on Oxfordin yliopiston hallinnoima kustantamo. Se on perustettu 1600-luvulla, ja nykyisin se on maailman suurin akateeminen kustannustalo. Se julkaisee ennen kaikkea oppikirjoja ja hakuteoksia. Kustantamon tunnetuin teos on Oxford English Dictionary, jonka ensimmäinen laitos valmistui vuonna 1928.Main Types of Publishing Oxford University Press Ensimmäinen Oxfordissa painettu kirja ilmestyi vuonna 1478, ja vuonna 1633 yliopisto asetti delegaatteja valvomaan ja ohjaamaan kuninkaan sille antamaa kirjankustannusoikeutta. Yliopisto sai oikeuden julkaista virallista raamatunkäännöstä, ja sen myyntitulot olivat menestyksekkään kustannusliiketoiminnan perusta. Nykyisin Oxford University Press toimii useissa eri maissa.History Oxford University Press == Lähteet == Luokka:Brittiläiset kirjankustantamot Luokka:Oxfordin yliopisto Luokka:Oxfordin historia
Márkos Vafeiádis

Márkos Vafeiádis (; 1906 Theodosioúpoli (Erzurum), Osmanien valtakunta – 23. helmikuuta 1992 Ateena, Kreikka) oli yksi Kreikan kommunistisen puolueen johtavista kaadereista Kreikan sisällissodan aikoihin. Vafeiádis karkotettiin 1930-luvulla Gávdoksen saarelle yhdessä yli 250 muun kreikkalaisen kommunistin kanssa. Toisen maailmansodan aikana hän toimi kommunistien johtamassa vastarintaliikkeessä (ELAS). Sisällissodan aikana Vafeiádis toimi vuonna 1946 perustetun Kreikan demokraattisen armeijan (DSE) komentajana ja vuodesta 1947 kommunistien asettaman väliaikaisen hallituksen pääministerinä. Sodan loppuvaiheessa hän joutui erimielisyyksiin kommunistisen puolueen pääsihteerin Níkos Zachariádiksen kanssa ja hänet syrjäytettiin asemistaan. Vuonna 1950 maanpaossa Neuvostoliitossa asunut Vafeiádis erotettiin koko puolueesta, mutta hänet hyväksyttiin uudelleen jäseneksi Josif Stalinin kuoleman jälkeen. Puolueen sisäisten kiistojen seurauksena hänet erotettiin uudelleen 1964 ja hyväksyttiin jälleen takaisin 1968. Vafeiádis palasi maanpaosta Kreikkaan vuonna 1983. == Lähteet == Luokka:Kreikkalaiset kommunistit Luokka:Kreikkalaiset poliitikot Luokka:Vuonna 1906 syntyneet Luokka:Vuonna 1992 kuolleet
Nokia 5530 XpressMusic

Nokia 5530 XpressMusic on Nokian valmistama viihde-/musiikkipuhelin. Se tuli markkinoille vuonna 2009 seuraten edeltäjäänsä, Nokia 5800:aa. Puhelimessa on 2,9 tuuman resistiivinen kosketusnäyttö ja 3,15 megapikselin kamera LED- salamalla. Mallia myydään 4 GB:n MicroSD-muistikortilla, mutta puhelin tukee jopa 16 GB:n muistikortteja. Siihen on saatavilla myös Comes With Music -palvelu. Puhelimessa on multimediaominaisuudet sekä tuki 2G-verkolle ja WLANille, sekä mm. SWF-tiedostoille. Se käyttää S60 5th Edition -käyttöjärjestelmää. == Katso myös == * Luettelo Nokian tuotteista == Aiheesta muualla == * Nokia 5530 Express Music - Tuki * Käyttöohjeet == Lähteet == Luokka:Nokian matkapuhelimet Nokia 5530 Luokka:Vuoden 2009 matkapuhelimet
Lenkosoikkio

Lenkosoikkio (Hornungia procumbens, aiemmin myös Hutchinsia procumbens tai Hymenolobus procumbens) on yksivuotinen ruohovartinen kasvi. Se kasvaa joskus lakoavana, joskus pystyssä; pystyvartisena sen korkeus on alle 15 senttimetriä. Kasvilla on pienet valkoiset kukat. Lituhedelmä on soikea, kaksiosainen, 2,5–3,5 mm pitkä.Hutchinsia procumbens (L.) Desv SEI Net Lajin levinneisyys on laaja, ja siitä käytetään monia nimiä.Bio Diversity Explorer == Lähteet == == Aiheesta muualla == * Valokuvia Calphotos * Integrated Taxonomic Information System (ITIS): Hutchinsia procumbens Luokka:Ristikukkaiskasvit
Polygala venulosa

Polygala venulosa on linnunruohoihin kuuluva kasvilaji. Se on endeeminen Kreikan, Kreetan, Kyproksen ja Turkin kivikkoisilla rannoilla. Polygala venulosa kasvaa 5-30 cm korkeaksi. Kasvin lehdet ovat tyvellä muodoltaan vastapuikeat tai munanmuotoiset. Muualla lehdet ovat muodoltaan suipot. Valkoiset tai violetit kukat ovat löyhinä terttuina. == Lähteet == venulosa Luokka:Kreikan kotoperäiset kasvit
Kaalikoi

Kaalikoi (Plutella xylostella) on kaalikoiden heimoon kuuluva pieni perhoslaji ja on paha viljelyskasvien tuholainen. == Koko ja ulkonäkö == Kaalikoi on pieni punertavanruskea perhonen, jonka etusiipien takareuna on huomattavasti muuta siipeä vaaleampi. Perhosen levätessä nämä vaaleat reunukset muodostavat eläimen selkäpuolelle hyvin tunnusomaisen, aaltomaisen kuvion. Aikuinen perhonen on vajaan senttimetrin pituinen ja sen siipiväli on 11–17 mm.Svenska fjärilarUK moths kaalikoi Toukka kasvaa noin 11 mm pitkäksi ja on väriltään vihreä. Toukan pinnasta kasvaa harvakseltaan lyhyitä, tummia karvoja, joiden kohdalla ihossa on vaalea pilkku. Pää on muuta ruumista ruskeampi. Häirittynä kaalikoin toukka viuhtoo ruumistaan edestakaisin ja pudottautuu lopulta silkkirihman varassa maahan.Featured Creatures. University of Florida == Levinneisyys ja lentoaika == Alkuperältään kaalikoi on luultavasti eurooppalainen laji, mutta se on levinnyt vieraslajina läpi Amerikkojen, Aasian ja Afrikan aina Australiaan ja Uuteen-Seelantiin sekä HavaijilleUniversity of Hawaii: Plutella xylostella saakka. Pohjoisimmillaan laji on tavattu Huippuvuorilla ja eteläisimmillään sub-antarktisiin saariin kuuluvalla Etelä-GeorgiallaPeter Conway (2004) "Recent lepidopteran records from sub-Antarctic South Georgia". Polar Biology 28(2), 108 . Suomessa lajia tavataan yleisenä koko maassa ja lentoaika kestää koko kesänPerhoswiki. == Elinympäristö ja elintavat == Kaalikoi on tunnettu vaeltaja, jonka parvet voivat lentää pitkiä matkoja synnyinsijoiltaan. Suomen leveysasteella suurin osa kannasta, luultavasti kaikki yksilöt, tuhoutuu talven aikana, mutta keväällä Keski-Euroopasta lentää uusi perhoskanta. Koska laji on hyvin riippuvainen vaeltavista yksilöistä, kaalikoin viljelyksille aiheuttamat tuhot vaihtelevat vuosittain paljon. Toukat syövät ravintokasvien lehdet lehtiruoteja lukuun ottamatta täysin. Aikuiset yksilöt lentävät ympäri vuorokauden. Laji talvehtii kotelona kasvinjätteiden seassa. == Ravintokasvi == Kaalikoin toukat elävät ainoastaan ristikukkaisilla kasveilla, mutta kelpuuttavat ravinnokseen niin viljellyt lajit, kuten kaalit, sinapit ja rypsin, kuin villinä kasvavatkin.Markku Savela == Lähteet == == Aiheesta muualla == *Laji.fi: Kaalikoi (Plutella xylostella) *Farmit: Kaalikoi (Plutella xylostella) *Bestimmungshilfe des Lepiforums *University of Michigan, Animal Diversity Web (ADW): Plutella xylostella *Bug Guide: Plutella xylostella - Diamondback Moth *Centre for Agriculture and Biosciences International (CABI): Plutella xylostella (diamondback moth) *Plantwise: diamondback moth (Plutella xylostella) *Pherobase: Semiochemicals of Plutella xylostella, the Diamondback moth Luokka:Kehrääjäkoimaiset Luokka:Kasvien tuhohyönteiset
Silene succulenta ssp. succulenta

Silene succulenta ssp. succulenta on kohokkien sukuun kuuluva Silene succulenta -lajin alalaji. Kasvia tavataan pääasiassa Pohjois-Afrikassa ja Etu-Aasiassa. Euroopan ainoat kasvupaikat ovat Kreikalle kuuluvat pienet Kreetan eteläpuoliset saaret, kuten esimerkiksi Chrysí ja Gávdos. Silene succulenta ssp. succulenta on suojeltu Kreikan presidentin asetuksella 67/1981. Lisäksi kasvi mainitaan uhattuna lajina Kreikan harvinaisten ja uhattujen kasvien punaisessa kirjassa. == Lähteet == succulenta
John Boyne

John Boyne (s. 30. huhtikuuta 1971) on irlantilainen kirjailija. Hänen romaanistaan Poika raidallisessa pyjamassa (2006, suom. 2008) tuli maailmanlaajuinen bestseller ja sen pohjalta on tehty myös samanniminen elokuva.Bazar Kustannus ==Bibliografia== ===Romaanit=== * The Thief of Time (2000) * The Congress of Rough Riders (2001) * Crippen (2004) * The Boy in the Striped Pyjamas (2006, suom. Poika raidallisessa pyjamassa, 2008) * Next of Kin (2006) * Mutiny on the Bounty (2008, suom. Kapina laivalla, 2009) * The House of Special Purpose (2009, suom. Tarkoin vartioitu talo, 2011) * Noah Barleywater Runs Away (2010, suom. Nooa Notkoniitty karkaa kotoa, 2011) ===Pienoisromaanit=== * The Second Child (2008) * The Dare (2009) ==Lähteet== ==Aiheesta muualla== * Bazar Kustannus * Kirjailijan omat sivut Luokka:Irlantilaiset kirjailijat Luokka:Vuonna 1971 syntyneet Luokka:Elävät henkilöt
Hohtosirkut

Hohtosirkut (Arremon) on sirkkulien heimoon kuuluva varpuslintusuku. Hohtosirkkujen sukuun kuuluu BirdLifen mukaan 19 lajia. Joissain lähteissä sukuun on sijoitettu seitsemän lajia. == Hohtosirkkuihin kuuluvia lajeja == * Caatingasirkku (Arremon franciscanus) * Costaricanjuovasirkku (Arremon costaricensis) * Ecuadorinnaamiosirkku (Arremon abeillei) * Harmaajuovasirkku (Arremon torquatus) * Häivejuovasirkku (Arremon phygas) * Kultaselkäsirkku (Arremon schlegeli) * Lyijyjuovasirkku (Arremon assimilis) * Mustahuppusirkku (Arremon atricapillus) * Naamiosirkku (Arremon taciturnus) * Nokinaamasirkkunen (Arremon crassirostris) * Pensasnaamiosirkku (Arremon flavirostris) * Perijanjuovasirkku (Arremon perijanus) * Punanokkasirkku (Arremon aurantiirostris) * Ruskoniskasirkku (Arremon brunneinucha) * Santamartanjuovasirkku (Arremon basilicus) * Sepeljuovasirkku (Arremon phaeopleurus) * Tuhkanaamasirkkunen (Arremon castaneiceps) * Täplänaamiosirkku (Arremon semitorquatus) * Viherjuovasirkku (Arremon virenticeps) ==Lähteet== == Aiheesta muualla == *ITIS: Arremon (englanniksi) Luokka:Sirkkulit
Orjakone

Orjakone eli zombie-kone tai pelkkä zombie on krakkerin valtaama Internetiin yhdistetty tietokone. Orjakone ei ole täysin käyttökelvoton, mutta se voi esimerkiksi toimia hitaammin tai käyttäytyä oudosti. Orjakoneita käytetään yhtenäisenä botnettinä rikolliseen toimintaan, kuten palvelunestohyökkäyksiin tai roskapostin lähettämiseen. Koneen päätyminen orjakoneeksi voi olla seurausta yhteydestä saastuneeseen koneeseen, kuten vierailusta vihamielistä koodia sisältävällä verkkosivulla. Orjakoneeksi joutumista voidaan estää huolehtimalla koneen tietoturvasta, esimerkiksi ajantasaista virustorjuntaohjelmaa käyttämällä. Luokka:Tietotekniikkarikollisuus Luokka:Tietoverkkojen tietoturva
Have It All (A.J. McLeanin albumi)

Have It All on yhdysvaltalaisen laulaja A.J. McLeanin esikoisalbumi sooloartistina. Albumi julkaistiin ensin Japanissa 20. tammikuuta 2010 ja Yhdysvalloissa loppukesäsällä 2010. Albumi on McLeanin ensimmäinen sooloartistina, vaikka hän olikin aikaisemmin kiertänyt keikoilla alter-ego nimellään Johnny No Name. Have It All ilmestyi kauppoihin vuonna 2010, ja McLean olikin luvannut fanien huomaavan singlensä "Teenage Wildlife" ilmestymisen. "Wade Robson tekee videon sekä sen koreografian," McLean kertoi MTV:n uutisille. "Se on hänen debyyttinsä ohjaajana, joten siitä tulee mahtavaa. Kappaleen nimi on 'Teenage Wildlife.' Sen sanoitti JC Chasez." Albuminsa osalta McLean työskenteli useiden hittitekijöiden, kuten Ryan Tedderin kanssa, joka työskenteli myös Backstreet Boysin uusimman albumin, This Is Us kanssa. "Se [albumi] on tavallaan risteytys rockia ja funkia, jossa on ripaus dancea," McLean sanoi debyytistään. "Se on hyvä albumi. Olen todella ylpeä siitä ja olen työskennellyt sen kanssa lähes viisi vuotta. Siitä tulee mahtava, mahtava albumi." == Kappaleet == # Nimi Sanoittaja(t) Tuottaja(t) Pituus 1 "Teenage Wildlife" A.J. McLean, JC Chasez, Jimmy Harry, Simon Wilcox JC Chasez 3:16 2 "Have It All" A.J. McLean, Carl Falk, Kristian Lundin 3:24 3 "London" A.J. McLean, Carl Falk, Kristian Lundin 3:15 4 "Gorgeous" A.J. McLean, Kristian Lundin 3:28 5 "What If" A.J. McLean, Kristian Lundin 3:53 6 "Drive By Love" A.J. McLean, Carl Falk, Kristian Lundin 3:24 7 "Love Crazy" A.J. McLean, JC Chasez, David Maurice David Maurice, JC Chasez 3:58 8 "Sincerely Yours" A.J. McLean, Dan Muckala, JC Chasez Dan Muckala 3:38 9 "I Quit" 2:48 10 "I Hate It When Youre Gone" A.J. McLean, Dan Muckala, Regie Hamm, Charles Butler 3:24 11 "What It Do" A.J. McLean, Mark Hudson 4:06 === Japanin bonuskappale === # Nimi Sanoittaja(t) Tuottaja(t) Pituus 1 "Mr. A" A.J. McLean, Rami Yacoub, Carl Falk, Kristian Lundin 3:02 == Katso myös == * Backstreet Boys *CDON.com *cdjapan *dscogs.com == Lähteet == Luokka:Vuoden 2010 esikoisalbumit Luokka:Yhdysvaltalaiset popalbumit Luokka:Yhdysvaltalaiset pop rock -albumit
Vänrikki Skool

Vänrikki Skool on Frederikin julkaisema ja hänen perustamansa Reetu Recordsin kolmas levy. == Kappaleet == === A-puoli === # # # # # === B-puoli === # * # # # # == Aiheesta muualla == * Vänrikki Skool discogs.com -sivustolla Luokka:Vuoden 1986 albumit Luokka:Frederikin albumit
Punanokkakiuru

Punanokkakiuru (Spizocorys conirostris) on eteläafrikkalainen varpuslintu. Sen elinympäristö käsittää mantereen eteläosan läntisestä Sambiasta Etelä- Afrikkaan. Siitä tunnetaan kuusi alalajia. Karl Jakob Sundevall kuvaili lajin holotyypin Vetchkopista Etelä-Afrikasta 1850.IBC == Lähteet == Luokka:Kiurut
Obbiankiuru

Obbiankiuru (Spizocorys obbiensis) on Somalian kotoperäinen varpuslintu. Sen esiintymisalue käsittää noin 570 kilometrin pituisen rannikkokaistaleen maan kaakkoisosassa. Alueen leveys on eteläosastaan vain kilometrin, mutta pohjoisessa se ulottuu 40 kilometriä sisämaahan. Henry Witherby kuvaili lajin holotyypin Somalian Obbiasta vuonna 1905.IBC == Lähteet == Luokka:Kiurut
Silene succulenta

Silene succulenta on Egyptissä, Lähi-idän rannikolla ja Korsikalla sekä Kreetalla tavattava kohokkeihin kuuluva kasvi. Kasvutavaltaan Silene succulenta on varpumainen. Puumaiset varret kulkevat pitkin maata ja versot kasvavat ylöspäin. Lehdet ovat munanmuotoiset. Kukat ovat suhteellisen suurikokoiset ja valkoiset ja sijaitsevat ylimmäisten lehtien haaroittumiskohdassa. Laji kukkii toukokuusta heinäkuulle. Silene succulenta on yksi yleisimpiä kasveja Välimeren rannikolla Siinain niemessä. Euroopassa tavataan Silene succulenta ssp. succulenta -alalajia ja Silene succulenta var. corsica -muunnosta. Ensimmäistä ainoastaan Kreetalta ja jälkimmäistä Korsikalta. == Lähteet == succulenta
Taitoluistelu olympialaisissa

Taitoluistelu on ollut talviolympialaisten kisaohjelmassa ensimmäisistä talviolympialaisista, vuoden 1924 talviolympialaisista lähtien. Tätä ennen se oli olympiaohjelmassa vuosien 1908 ja 1920 kesäolympialaisissa. Taitoluistelu on näin ollen vanhin talvilaji olympialaisissa. == Tapahtumat == Taitoluistelu Tapahtumat 08 20 24 28 32 36 48 52 56 60 64 68 72 76 80 84 88 92 94 98 02 06 10 14 18 Miesten yksinluistelu X X X X X X X X X X X X X X X X X X X X X X X X X Miesten kuvioluistelu X - - - - - - - - - - - - - - - - - - - - - - - - Naisten yksinluistelu X X X X X X X X X X X X X X X X X X X X X X X X X Pariluistelu X X X X X X X X X X X X X X X X X X X X X X X X X Jäätanssi X X X X X X X X X X X X X X X X X X X X X X X X X Joukkuekilpailu - - - - - - - - - - - - - - - - - - - - - - - X X == Mitalitaulukko == == Lähteet == *
Naamiokiuru

Naamiokiuru (Spizocorys personata) on itäafrikkalainen varpuslintu. Sen elinympäristö käsittää Itä- ja Etelä-Etiopian sekä Kenian pohjois- ja keskiosat. Siitä tunnetaan neljä alalajia. Richard Bowdler Sharpe kuvaili lajin holotyypin Sassabanasta, Milmilistä, Etiopian Ogadenista 1895.IBC == Lähteet == Luokka:Kiurut
Viirusirkut

Viirusirkut (Arremonops) on sirkkulien heimoon kuuluva varpuslintusuku. Viirusirkkujen sukuun kuuluu BirdLifen mukaan neljä lajia. == Viirusirkkuihin kuuluvia lajeja == * Isoviirusirkku (Arremonops conirostris) * Pikkuviirusirkku (Arremonops tocuyensis) * Viherselkäsirkku (Arremonops chloronotus) * Viirupääsirkku (Arremonops rufivirgatus) ==Lähteet== == Aiheesta muualla == *ITIS: Arremonops (englanniksi) Luokka:Sirkkulit
Joutavuuksien jumala

Joutavuuksien jumala on Arundhati Royn vuonna 1997 ilmestynyt esikoisromaani, joka kertoo Keralassa asuvan intialaisen suvun tarinan. Romaanin juoni kerrotaan pääosin perheen kaksosten, Rahelin ja Esthan, näkökulmasta. Romaani voitti ilmestymisvuotenaan Booker-palkinnon. Romaani julkaistiin suomeksi 1997 Hanna Tarkan suomentamana. == Lähteet == Luokka:Intialaiset romaanit Luokka:Vuoden 1997 kirjat
Laidunkiuru

Laidunkiuru (Spizocorys fringillaris) on etelä-afrikkalainen varpuslintu. Sen levinneisyysalue käsittää Mpumalangan eteläosan ja Free Staten itäosat. Populaation koko on 1 500–5 000 yksilöä. Karl Jakob Sundevall kuvaili lajin holotyypin Leeuspruitista, Vredevortista, Etelä-Afrikan Free Statesta 1850.IBC Laidunkiuru on päästään, selästään ja siivistään harmahtavanruskean- ja mustankirjava ja juovikas. Rinnastaan ja vatsastaan lintu on harmahtavan valkoinen. Lajin elinympäristöä ovat ruohomaat. Se liikuu pieninä ryhminä ja syö siemeniä ja hyönteisiä. Kantaa uhkaa elinympäristön häviäminen. == Lähteet == Luokka:Kiurut Luokka:Uhanalaiset linnut
Uskonto Sloveniassa

Vuoden 2002 väestönlaskennan mukaan Slovenian asukkaista 58 % on roomalaiskatolisia, 2 % muslimeita ja 2 % ortodoksikristittyjä. Vähemmän kuin 1 % on evankelisia protestantteja, agnostikkoja, juutalaisia tai muihin uskontoihin kuuluvia. Noin 10 % on ateisteja. ==Lähteet== *
Kyynelkiuru

Kyynelkiuru (Spizocorys sclateri) on eteläafrikkalainen varpuslintu. Sen elinympäristö käsittää Namibian eteläosan ja Etelä-Afrikan länsiosan Nama Karoon alueen. George Ernest Shelley kuvaili lajin holotyypin Hauntopjoelta Namibian Maltahöheasta 1902.IBC == Lähteet == Luokka:Kiurut
Rastaskiuru

Rastaskiuru (Pinarocorys nigricans) on afrikkalainen varpuslintu. Sen elinympäristö käsittää Kongon demokraattisen tasavallan lounais- ja kaakkoisosat, Pohjois-Angolan, Lounais-Tansanian ja Luoteis-Sambian. Siitä tunnetaan kaksi alalajia. Karl Jakob Sundevall kuvaili lajin holotyypin Aapiesjoelta Pretoriasta Etelä-Afrikasta 1850.IBC == Lähteet == Luokka:Kiurut
Ksenija Makarova

Ksenija Olegovna Makarova (, s. 20. joulukuuta 1992 Pietari, Venäjä) on venäläis-yhdysvaltalainen taitoluistelija, joka kilpailee naisten yksinluistelussa. Hän on taitoluistelun Venäjän mestari vuodelta 2010. Makarova edusti Venäjää Vancouverin talviolympialaisissa 2010, missä hän sijoittui kymmenenneksi. Vuoden 2010 MM-kisoissa Torinossa hän sijoittui Venäjän edustajana kahdeksanneksi, ja Moskovan MM-kilpailuissa 2011 hän oli seitsemäs. Makarova syntyi Pietarissa Venäjällä. Hän muutti vanhempiansa kanssa kahdeksanvuotiaana Yhdysvaltoihin. Makarovan valmentajina toimivat tämän vanhemmat, pariluistelussa olympiapronssia voittaneet Larisa Selezneva ja Oleg Makarov. Makarova asuu Newburghissa New Yorkin osavaltiossa. Hän on edustanut Yhdysvaltoja ja Venäjää luistelu-urallaan. == Lähteet == * Ksenia Makarova Biography and Olympic Results Olympics at Sports-Reference.com * ISU: Ksenia Makarova Luokka:Venäläiset taitoluistelijat Luokka:Yhdysvaltalaiset taitoluistelijat Luokka:Vuonna 1992 syntyneet Luokka:Elävät henkilöt
Punaperäkiuru

Punaperäkiuru (Pinarocorys erythropygia) on afrikkalainen varpuslintu. Sen elinympäristö käsittää Sahelin eteläpuolista Afrikkaa, lännessä Norsunluurannikon pohjoisosista Etelä-Sudaniin ja Pohjois-Ugandaan. Osaksi vuotta se muuttaa pohjoisemmaksi Sahelin alueelle. Hugh Edwin Strickland kuvaili lajin holotyypin Sudanin Kordofanista 1852.IBC == Lähteet == Luokka:Kiurut
Chlamydophora tridentata

Chlamydophora tridentata on asterikasveihin kuuluva kasvi. Kasvi kukkii maaliskuusta huhtikuulle, ja sen kukat ovat hermafrodiitteja. Kukan terälehdet ovat väriltään keltaiset. Kasvia tavataan Välimeren ympäristössä ainakin Israelissa ja Kreikassa. Chlamydophora tridentata viihtyy niin suolaisilla kuin suolattomilla alueillakin. Israelissa kasvia tavataan muun muassa pensasmailla, puoliaroilla ja aavikoilla. == Lähteet == Luokka:Asterikasvit
Transvaalinkiuru

Transvaalinkiuru (Certhilauda chuana) on eteläafrikkalainen varpuslintu. Sen elinympäristö käsittää Namibian kaakkoisosan ja osan Etelä-Afrikasta. Andrew Smith kuvaili lajin holotyypin Latakoosta Kapmaan pohjoisosasta 1836.IBC == Lähteet == Luokka:Kiurut
Leijonanlyhty

Leijonanlyhty (Leontice leontopetalum) on Välimeren ympäristössä kasvava happomarjakasveihin kuuluva kasvilaji. Leijonanlyhty on yleisin Välimeren itäosien rannikoilla lössimaa-alueilla. Laji kasvaa noin puoli metriä korkeaksi. Sen lehdet ovat sahalaitaiset ja esiintyvät vuorottelevina ruusukkeina. Laji kukkii helmi-maaliskuussa ja elokuussa. Lajia on käytetty epilepsian hoitoon perinteisessä libanonilaisessa lääketieteessä ja muuallakin Välimeren itärannikolla. Lääkevaikutuksen arvellaan johtuvan lajin sisältämästä petaliinista. Laji sisältää myös monia muita alkaloideja, kuten leontiformidiinia, lupaniinia, leontiformiinia ja palmatiinia. Lajin juurista on tehty myös saippuaa. == Lähteet == Luokka:Happomarjakasvit Luokka:Lääkekasvit
Trigonella spinosa

Trigonella spinosa on hernekasvien heimoon ja sarviapiloiden sukuun kuuluva kasvi. Trigonella spinosa -kasvia tavataan esimerkiksi Euroopassa Kreikassa, Pohjois-Afrikassa Algeriassa ja Tunisiassa sekä Etu-Aasian alueella Turkissa, Syyriassa, Libanonissa, Jordaniassa, Israelissa, Iranissa ja Armeniassa. == Lähteet == == Aiheesta muualla == * Kasvi ruotsalaisen Naturhistoriska riksmuseetin sivuilla spinosa
Telescopus fallax

Kissakäärme (Telescopus fallax) on käärmelaji, jota tavataan Kyproksella, Lähi-idässä, Balkanin maissa, Turkissa ja Aigeianmeren saarilla. Se voi kasvaa 70–80 cm pitkäksi. Telescopus fallax Snakes in Cyprus, Ege University Se on myrkyllinen, mutta ei yleensä vaaraksi ihmisille. == Lähteet == Luokka:Tarhakäärmeet
Zentralrat der Juden in Deutschland

thumb|300px|ZdJ:n päärakennus Leo-Baeck-Haus Berliinissä Zentralrat der Juden in Deutschland (ZdJ, Saksan juutalaisten keskusneuvosto) on Saksan juutalaisten seurakuntien ja liittojen suurin katto-organisaatio ja niiden poliittinen edustaja. Se perustettiin 19. heinäkuuta 1950 Frankfurt am Mainissa ja siihen kuuluu 23 osavaltioliittoa (Landesverbände), mukaan lukien osavaltioliittojen 107 juutalaista seurakuntaa ja niiden noin 106 000 jäsentä. ZdJ:n päärakennus on sijainnut 1. huhtikuuta 1999 lähtien Berliinin Leo-Baeck- Hausissa. == Puheenjohtajat == * 1954-1963: Heinz Galinski * 1963-1969: Herbert Lewin * 1969-1988: Werner Nachmann * 1988-1992: Heinz Galinski * 1992-1999: Ignatz Bubis * 2000-2006: Paul Spiegel * 2006-2010: Charlotte Knobloch * 2010-2014: Dieter Graumann * 2014-: Josef Schuster == Aiheesta muualla == * http://www.zentralratderjuden.de/ Luokka:Juutalaisuus Saksassa Luokka:Saksalaiset järjestöt
Eini (vuoden 1985 albumi)

Eini on Einin järjestyksessään kuudes studioalbumi. Se julkaistiin vuonna 1985 levymerkillä Fazer Finnlevy. Levyn tuottajana toimi Jori Sivonen ja se on tyyliltään syntikkadiscoa. == Kappaleet == === A-puoli === # # # # # # === B-puoli === # * # # # # # ==Lähteet== == Aiheesta muualla == * Eini discogs.com -sivustolla Luokka:Vuoden 1985 albumit Luokka:Einin albumit Luokka:Jori Sivosen tuottamat albumit
Perniön rautatieasema

Perniön rautatieasema (, , ratakm 126+942) on entinen rautatieliikennepaikka rantaradan varrella Salon kaupungissa Perniön asemanseudulla. Nykyisin asemarakennus toimii päiväkotina ja sen jäljellä oleva makasiini osto- ja myyntiliikkeenä. ==Historia== Rantarataa suunniteltaessa sen linjaus jakoi perniöläisten mielipiteitä. Osa asukkaista halusi radan kulkevan kirkonkylän kautta, osa taas sen itäpuolitse. Kun itäisempi linjaus osoittautui edullisemmaksi, se toteutettiin. Tämän jälkeen Perniön rautatieasemalle etsittiin sopivaa paikkaa kirkonkylän pohjoispuolelta, ja lopulta se sijoitettiin Paarskylään, noin neljä kilometriä kirkolta pohjoiseen. Tästä seurasi kuitenkin, että Perniön kirkolta asemalle kulkevalle tielle jouduttiin rakentamaan silta Perniönjoen yli. Ensimmäinen juna saapui Perniön asemalle syyskuussa 1898, kun rata oli valmistunut ajettavaan kuntoon Karjaalta Uskelan Ylhäisiin saakka.Jussi Iltanen: Radan varrella: Suomen rautatieliikennepaikat (2. painos), s. 38. Helsinki: Karttakeskus, 2010. Bruno Granholmin suunnittelema rautatieasema valmistui vuonna 1898 ja se otettiin käyttöön vuonna 1899. Lähialueen teollisuus ja ruukit hyötyivät rantaradasta ja rakensivat poikkeuksellisen suuret makasiinit aseman läheisyyteen. Asemaakin täytyi laajentaa jo vuonna 1900. Aseman ympäristöön Perniön kuntaan kasvoi merkittävä asutuskeskittymä, jossa toimi suuri meijeri, konepaja, teurastamo ja mylly. Aseman liikennettä hankaloitti juuri ennen asemaa tiukka kaarre, jota täytyi lähestyä hiljaa. Aseman merkitys väheni 1900-luvun loppupuolella ja henkilöliikenne lopetettiin asemalla 1988 ja siitä tehtiin miehittämätön seisake 1990. Perniön viljavaraston vaihde siirrettiin muualle samalla kun tavaraliikenne lopettiin 1992. Rantaradan oikaisu otettiin samana vuonna käyttöön, ja tarpeeton rataosuus purettiin seuraavana kesänä. Nykyään rantarata kulkee tunnelissa asemanseudun pohjoispuolelta. Vuonna 2009 Museovirasto määritteli Perniön rautatieasemanseudun yhdeksi Suomen valtakunnallisesti merkittävistä rakennetuista kulttuuriympäristöistä. ==Lähteet== == Aiheesta muualla == *Vaunut.org: Kuva Perniön rautatieasemasta Rautatieasema Luokka:Salon rautatieliikennepaikat Luokka:Salon historia Luokka:Varsinais-Suomen lakkautetut rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Bruno Granholmin suunnittelemat rakennukset Luokka:Suomen 1890-luvulla rakennetut rautatieliikennepaikat
Elämääni eksynyt

Elämääni eksynyt on Kirkan viimeiseksi jäänyt studioalbumi, joka julkaistiin vuonna 2005. Levyllä olevan kappaleen ”Muistoja, muistoja vain” (alkuperäiseltä nimeltään ”Wonderful Life”) julkaisuoikeusriitojen takia CD:t jouduttiin kuitenkin vetämään pois kaupoista. Albumi nousi Suomen virallisen listan sijalle 26. == Kappaleet == # # # # # # # # # # == Lähteet == == Aiheesta muualla == * Elämääni eksynyt discogs.com -sivustolla Luokka:Vuoden 2005 albumit Luokka:Kirkan albumit Luokka:Mika Toivasen tuottamat albumit
Halikonjoen rautatiesilta

Halikonjoen rautatiesilta on vuonna 1993 valmistunut rantaradan silta, joka ylittää Halikonjoen itä-länsi -suunnassa Halikon kirkonkylässä Salossa. Sähköistetty yksiraiteinen silta valmistui ja otettiin käyttöön 1993. Teräsbetoninen ratasilta on viisiaukkoinen jännitetty kotelopalkkisilta, jonka suurin aukko on 50 metriä ja sillan kokonaispituus 175 metriä.Aitta, 2004, s. 496–497 Pääjänteen viereiset jänteet ovat 30 ja reunajänteet 25 metriä pitkiäAitta, 2004, s. 331. Kotelopalkki on jatkuvarakenteinen ja silta oli valmistuessan Suomen rataverkon pitkäjänteisin betoninen palkkisilta. == Halikonjoen aikaisempi ratasilta == Nykyisen rautatiesillan vieressä on vanha käytöstä poistettu museoitu silta. Halikonjoen ensimmäinen rautatiesilta rakennettiin rantaradan rakennustöiden yhteydessä 1899. Siinä oli 38 metriä pitkä paraabeliristikkojänne. Punaiset räjäyttivät sillan sisällissodan loppupuolella 11. huhtikuuta 1918. Räjäytys oli pudottanut sillan pääjänteen viereisen levypalkin pään alas ja myös pilarin yläpää oli vaurioitunut.Aitta, 2004, s. 180 Silta saatiin viimeisenä rantaradan silloista korjatuksi 13. kesäkuuta 1918. Siltaa uusittiin vielä kertaalleen 1959. == Lähteet == * === Viitteet === Luokka:Suomen rautatiesillat Rautatiesilta Luokka:Salon rakennukset ja rakennelmat
Gliese 758

Gliese 758 eli GJ 758 on Lyyran tähtikuviossa sijaitseva tähti, jonka ympäriltä on havaittu tarkalla kaukoputkella 1, mahdollisesti 2 hyvin raskasta kaasuplaneettaaStar : GJ 758. Tähden ympärillä näkyvien kohteiden rata-arvoja ja etäisyyksiä ei tarkkaan tunneta, koska niitä on havaittu niin lyhyen aikaa ettei kohteiden liike näy kaukoputkissa. Itse keskustähti GJ 758 näkyy jo kiikarilla. Tämä keltainen tähti on spektrityyppiä G8V ja hieman Aurinkoa himmeämpi, kevyempi ja pienempi. == Lähteet == Luokka:Lyyran tähdistö Luokka:Planeettajärjestelmät
Lamyropsis cynaroides

Lamyropsis cynaroides on asterikasveihin kuuluva kasvi. Kasvia tavataan Turkissa sekä Kreikassa. Kreikan kasvupaikat sijaitsevat muun muassa Kreetan, Gávdoksen, Kásoksen ja Kárpathoksen saarilla, Jooniansaarilla ja Peloponnesoksen niemimaalla. Kreikassa Lamyropsis cynaroides luokiteltiin vuonna 1993 harvinaiseksi. Lisäksi kasvi kuuluu IUCN:n punaiseen listaan, jossa kasvi on luokiteltu uhatuksi. == Lähteet == == Aiheesta muualla == * Kuvia kasvista Luokka:Asterikasvit
Siv-Inger Svensson

Siv-Inger Svensson (s. 7. maaliskuuta 1953 Laholm) on ruotsalainen iskelmälaulaja. Hänen ensimmäinen levytyksensä "Någon att älska" oli läpimurto vuonna 1971, jonka jälkeen muut levytykset Ruotsissa eivät saavuttaneet enää menestystä. Siv-Inger muutti suosion laskettua Hampuriin ja on saavuttanut siitä lähtien suosiota Saksassa nimellä Siw-Inger. Luokka:Ruotsalaiset laulajat Luokka:Vuonna 1953 syntyneet Luokka:Elävät henkilöt Luokka:Iskelmälaulajat
Tucsonin kansainvälinen lentoasema

Tucsonin kansainvälinen lentoasema (; ) on julkinen lentoasema, joka sijaitsee 10 kilometriä Tucsonista etelään. Lentoasema on Arizonan osavaltion toiseksi suurin, Phoenixin Sky Harborin kansainvälisen lentoaseman jälkeen. == Lähteet == == Aiheesta muualla == *Virallinen sivusto * Luokka:Arizonan lentoasemat
Idänritariyökkönen

Idänritariyökkönen (Catocala adultera) on kookas, ritariyökkösiin kuuluva yöperhoslaji. == Koko ja ulkonäkö == Useimpien sukulaistensa tapaan idänritariyökkönen on silmiinpistävän kookas perhonen. Vartalo on tasaisen harmaa. Pohjaväriltään sinertävänharmaissa etusiivissä on hyvä suojaväri. Leveät ja tummat sisempi- ja ulompipoikkiviiru erottuvat selvästi. Sisemmän poikkiviirun ulkopuolella siivessä on laaja valkeansävyinen alue. Munuaistäplä erottuu hyvin huonosti, mutta sen vieressä siivessä on ritariyökkösille ominainen, vino, vaalea täplä, joka erottuu hieman paremmin. Takasiipien väri on helakanpunainen. Niiden tumma reuna on kapeampi kuin kulmaritariyökkösellä (Catocala nupta) ja siiven keskiosan tummassa raidassa on etureunan lähellä heikko sisäänpäinsuuntautuva lovi. Siipiväli on 73-80 mm.Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 112–114 s. 220-221 == Levinneisyys ja lentoaika == Idänritariyökkönen on levinneisyydeltään selvästi itäinen laji, jota tavataan Euroopassa vain pohjois- ja itäosissahttp://www.lepidoptera.pl/show.php?ID=4778&country;=UK. Levinneisyysalue jatkuu Venäjän ja Siperian poikki Kiinaan ja Koreaan. Suomessa levinneisyys on itäpainotteinen, mutta idänritariyökkönen on tunnettu vaeltaja, joka voi lentää kauaksikin syntymäsijoiltaan. Tämä laajentaa lajin esiintymisaluetta ja Suomessakin lajin voi tavata pohjoisinta Lappia myötenhttp://www.ess.fi/?article=205417 . Perhoset lentävät yhtenä sukupolvena heinäkuun lopulta syyskuun alkuun.http://213.139.166.224/Lepidoptera/Noctuidae/Catocala/adultera/Catocala%20adultera.htm == Elinympäristö ja elintavat == Yleisesti ritariyökköset ovat puistoissa ja puutarhoissa viihtyviä lajeja ja myös idänritariyökkönen elää rehevissä metsissä ja kulttuuriympäristöissä. Lajin esiintymisessä on varsin suuria vuosittaisia vaihteluita. Laji tulee hyvin syötille ja hieman huonommin valolle. Muna on talvehtiva elämänvaihe. == Ravintokasvi == Toukka elää metsähaavalla (Populus tremula). == Lähteet == == Aiheesta muualla == * * Luokka:Ritariyökköset
George Bushin kansainvälinen lentoasema

George Bushin kansainvälinen lentoasema (, ) on julkinen lentoasema Houstonissa, Texasin osavaltiossa, Yhdysvalloissa. Lentoasema on nimetty entisen Yhdysvaltain presidentin George H. W. Bushin mukaan ja se sijaitsee 24 kilometriä Houstonista pohjoiseen. Lentoasemalla on viisi terminaalia. == Lähteet == == Aiheesta muualla == *George Bushin kansainvälinen lentoasema – virallinen kotisivu * Luokka:Houstonin rakennukset ja rakennelmat Luokka:Texasin lentoasemat
Vehkajärvi (Kuhmalahti)

Vehkajärvi on Kangasalaan kuuluva entisen Kuhmalahden kunnan kylä sekä Kangasalan 23. kaupunginosa itäisellä Pirkanmaalla, samannimisen järven pohjoisrannalla. Vehkajärvi on noin 65 kilometriä Tampereelta itään seututie 325:ttä pitkin. Kylä sijaitsee Kymijoen ja Kokemäenjoen vesistöjen välisellä vedenjakajalla, jonka korkeimmat kohdat, Kivelänkangas ja Karinvuori, ovat noin 160 metriä merenpinnasta. Vehkajärvi eilen, tänään, huomenna, Vehkajärven ja Pajulan kylien kyläsuunnitelma, kolmas korjattu painos, Vehkajärven kylätoimikunta 5.6.2000. Viitattu 16.11.2015. Vehkajärvellä asuu vakinaisesti noin 120 henkeä, mutta kesäisin kylän väkimäärä kaksinkertaistuu vapaa-ajan asuntojen ansiosta. Vehkajärven nuorisoseura on perustettu 1917 ja sen juhlatalo Touhula on valmistunut 1927. Touhula toimii kesäisin kesäkuun alusta elokuun alkuun nuorisoseuran kesäkahviona.Vehkajärven nuorisoseura ry, vehkajarvi.info. Viitattu 16.11.2015. Vuosina 2005–2008 kylässä ilmestyi ilmaisjakelulehti Vehkajärven Sanomat, jonka päätoimittajana toimi Ritva Tähkä ja kustantajana Esa Kylänlahti. Kylän verkkosivusto jatkaa lehden vanhalla nimellä.Vehkajärven Sanomat 2005–2008, vehkajarvi.info. Viitattu 16.11.2015. Suomen sisällissodan aikana 26. helmikuuta 1918 kylässä käytiin Vehkajärven taistelu. ==Katso myös== *Vehkajärven kirkko ==Lähteet== ==Aiheesta muualla== *Vehkajärven Sanomat -kyläsivusto *
Parietaria cretica

Parietaria cretica on nokkoskasvien heimoon ja muuriyrttien (Parietaria) sukuun kuuluva kasvi. Kasvin kukinta-aika on helmikuusta maaliskuuhun. Kasvia tavataan Italialle kuuluvalla Sisilian saarella sekä Kreikassa muun muassa Egeanmeren alueella ja Kreetan eteläpuolisilla Gávdoksen ja Gavdopoúlan saarilla. == Lähteet == == Aiheesta muualla == * Kuvia kasvista cretica
Näiveet

Näiveet (Orobanche) on noin 200 lajia käsittävä loiskasvisuku näivekasvien heimossa. Se on myös heimonsa tyyppisuku. Näiveet ovat monivuotisia lehtivihreättömiä ruohovartisten kasvien ja pensaiden juuriloisia. Niiden isäntäkasvivalikoima on laaja, yleensä yksi näivelaji on sopeutunut loisimaan vain yhdellä isäntäkasvilajilla. Suomessa näiveitä on tavattu vain kasvitieteellisissä puutarhoissa Helsingin Kaisaniemessä ja Turun Ruissalossa. == Näivelajeja == * Orobanche alba – ajuruohonnäive * Orobanche amethystea – piikkiputkennäive * Orobanche berthelotii – teneriffannäive * Orobanche calendulae – kehäkukannäive * Orobanche cernua – tomaatinnäive * Orobanche crenata – härkäpavunnäive * Orobanche elatior – kaunokinnäive * Orobanche flava – ruttojuurennäive * Orobanche gratiosa – graciosannäive * Orobanche hederae – muratinnäive * Orobanche lavandulacea – mustenäive * Orobanche lucorum – happomarjannäive * Orobanche minor – apilannäive * Orobanche mutelii – sininäive * Orobanche nana – keijunäive * Orobanche purpurea – kärsämönnäive * Orobanche ramosa – tupakannäive * Orobanche reticulata – ohdakkeennäive * Orobanche trichocalyx – sukasnäive == Lähteet == * ===Viitteet=== == Aiheesta muualla == * Suomen Lajitietokeskus: Näiveet (Orobanche) * Kassu – Kasvien suomenkieliset nimet: Näiveet (Orobanche) * ITIS: Orobanche * United States Department of Agriculture (USDA): Orobanche * Flora of China: Orobanche *
Niilo Söyrinki

Niilo Söyrinki (5. joulukuuta 1907 Vesilahti – 23. huhtikuuta 1991 Helsinki) oli suomalainen kasvitieteilijä. Söyrinki kirjoitti ylioppilaaksi Tampereen klassillisesta lukiosta 1926. Seuraavana vuonna hän kirjoittautui Helsingin yliopistoon, jossa opiskeli ensin biologiaa myöhemmin kasvitiedettä. Filosofian kandidaatiksi Söyrinki valmistui 1934 ja tohtoriksi 1938. Söyrinki toimi Helsingin yliopiston kasvitieteen apulaisprofessorina 1945–1960. Hän siirtyi vasta perustetun Oulun yliopiston kasvitieteen professoriksi 1960 ja toimi virassa aina eläkkeelle siirtymiseensä vuoteen 1971 saakka. Vuosina 1963–1965 Söyrinki toimi myös Oulun yliopiston rehtorina. Söyrinki oli luonnonsuojelun edelläkävijöitä Suomessa. Hän oli perustamassa Suomen luonnonsuojeluliiton edeltäjää Suomen luonnonsuojeluyhdistystä 1938. Niilo Söyringin veli oli pastori, kansanopiston johtaja Sulo Iivari Söyrinki.Anna Söyrinki : Sulo Iivari Söyringin muistokirjoitus 10.8.1945 == Lähteet == Luokka:Oulun yliopiston professorit Luokka:Oulun yliopiston rehtorit Luokka:Suomalaiset kasvitieteilijät Luokka:Vuonna 1907 syntyneet Luokka:Vuonna 1991 kuolleet Luokka:Suomalaiset professorit
Neuvostoliiton viisivuotissuunnitelma (kirja)

Neuvostoliiton viisivuotissuunnitelma on yhdysvaltalaisen H. R. Knickerbockerin kirjoittama kirja, jonka hän laati vuosina 1930–1931 Neuvostoliittoon tekemänsä vierailun pohjalta. Kirjan on suomentanut Eino Palola ja kustantanut Kustannusosakeyhtiö Minerva. Kirja on 235-sivuinen. Kirjoittaja kuvaa näkemäänsä kuten journalisti. Kirjoitusajankohtana Yhdysvallat tuki Stalinin aloittamaa ensimmäistä viisivuotissuunnitelmaa lainoilla, teknisellä avulla ja sallimalla massiivisen puumäärän tuonnin Neuvostoliitosta. Siksi kirjoittaja ei välttämättä ole kommunisti, vaikka kirjan sävy on ihaileva. Kirjoittaja kuvaa Neuvostoliiton ensimmäisen viisivuotissuunnitelman tilaa noin kaksi vuotta sen aloittamisen jälkeen tietämättä, että se saavuttaa tavoitteensa neljässä vuodessa. Suunnitelman alku oli lokakuussa 1928 ja nominaalinen päätös olisi ollut lokakuussa 1933. Kirja kuvaa Gosplanin suunnitelman seurantajärjestelmän ulottuvan piirikuntatasolle. Kirjan mukaan ensimmäistä viisivuotissuunnitelmaa päivitettiin jatkuvasti jo suunnitelman alkupuoliskolla kohti jatkuvasti korkeampia tavoitteita. Kirjan esipuhe pohtii Neuvostoliiton tuloa länsimaiden markkinoille, jota pohdittiin uudestaan 1970-luvulla, silloin muun muassa kansainvälisten merikuljetuksien kohdalla. Kirjan ennusteessa kyseessä lienee ollut puukauppa ja kaupan mahdollinen laajeneminen metalleihin. ==Lähteet== * Hubert Knickerbocker: Neuvostoliiton viisivuotissuunnitelma Luokka: Vuoden 1931 kirjat
William P. Hobbyn lentoasema

William P. Hobbyn lentoasema () on toinen Houstonin kahdesta julkisesta lentoasemasta George Bushin kansainvälisen lentoaseman lisäksi. Lentoasema on Houstonin vanhin kaupallinen lentoasema ja se on nimetty entisen Texasin kuvernöörin William P. Hobbyn mukaan. Sitä käytti 12 163 344 matkustajaa vuonna 2015. == Lähteet == == Aiheesta muualla == * Luokka:Texasin lentoasemat Luokka:Houstonin rakennukset ja rakennelmat
Markku Karvonen

Markku Juhani Karvonen (19. helmikuuta 1966 – 26. syyskuuta 2018)Kuolinilmoitus, Lounais-Lappi 17.10.2018, s. 12 oli suomalainen pika- ja aitajuoksija. Hän edusti urallaan Tornion Pyryä ja Jyväskylän Kenttäurheilijoita ja häntä valmensivat Timo Lintumaa, Heikki Alasaukko-oja ja Antti Mero. Karvonen voitti 400 metrin aitojen Suomen mestaruuden Hämeenlinnassa 1988 ajalla 51,13. Hän oli myös kaksi kertaa pronssilla, Vaasassa 1986 ajalla 51,96 ja Oulussa 1990 ajalla 51,72. Viestijuoksun SM- kisoissa hän saavutti pronssia 4 × 400 metrin viestijuoksussa vuonna 1994. Karvosen ennätys 400 metrin aidoissa on 50,94, jonka hän juoksi Riihimäellä 5. kesäkuuta 1988. (kymmenen parhaan juoksun keskiarvo: 51,20). Hänen muita ennätyksiään ovat 200 metrin 22,62, 400 metrin 48,37 ja 110 metrin aitojen 15,03. Kalevan Kisoissa Vuosi Paikka Tulos Sijoitus 1984 Kajaani 54,07 alkuerien 9. 1985 Lahti 52,15 4. 1986 Vaasa 51,96 3. 1987 Kuopio – DSQ 1988 Hämeenlinna 51,13 1. 1989 Turku – DNF 1990 Oulu 51,72 3. 1991 Helsinki 52,12 4. 1994 Tuusula 51,01 4. 1995 Lapua 53,91 alkuerien 9. == Lähteet == Luokka:Suomalaiset 400 metrin aitajuoksijat Luokka:Vuonna 1966 syntyneet Luokka:Vuonna 2018 kuolleet
Pekka Hämäläinen (jääkiekkovalmentaja)

Pekka Hämäläinen (s. 19. heinäkuuta 1953 Joensuu)http://stats.iihf.com/Hydra/252/IHW2520FIN_32E_3_0.pdf on suomalainen jääkiekkovalmentaja ja uransa lopettanut jääkiekkoilija. Hämäläinen toimi SM- liigassa KalPan päävalmentajana vuonna 1996. Suomen naisten jääkiekkomaajoukkueen päävalmentajana hän toimi vuosina 2009–2012. Kesäkuussa 2013 hänet valittiin Itävallan naisten jääkiekkomaajoukkueen päävalmentajaksi. Hämäläinen pelasi kaudella 1979–1980 SM-liigassa Kiekkoreippaassa 35 ottelua tehopistein 2+1. == Lähteet == Luokka:Suomalaiset jääkiekkovalmentajat Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Kuin tumma yö

Kuin tumma yö on Pekka Himangan albumi vuodelta 1990. == Kappaleet == # # # # # # # # # # # Luokka:Pekka Himangan albumit Luokka:Vuoden 1990 albumit
Lontoon kaupunginvaltuusto

Lontoon kaupunginvaltuusto () on vaaleilla valittu elin, joka toimii yhdessä pormestarin johtaman Suur-Lontoon yleishallintoviranomaisen kanssa. ==Lautakunnat== Kaupunginvaltuuston muodostanut seuraavat lautakunnat: * Tarkastuslautakunta * Budjetti- ja tuloslautakunta * Vahvistuskuulemiskomitea * Talouslautakunta * Ympäristölautakunta * Palo-, sietokyky- ja hätäsuunnittelukomitea * Suur-Lontoon yleishallintoviranomaisen valvontakomitea * Terveyskomitea * Asuntotoimikunta * Suunnittelu- ja uudistamiskomitea * Poliisi- ja rikoskomitea * Liikennekomitea ==Paikkajako vaaleittain== Puolueet Valtuuttujen lukumäärä 2000 2004 2008 2012 2016 2021 2024 Työväenpuolue 9 7 8 12 12 11 11 Konservatiivit 9 9 11 9 8 9 8 Vihreät 3 2 2 2 2 3 3 Liberaalidemokraatit 4 5 3 2 1 2 2 Reform UK style="text-align: right" style="text-align: right" style="text-align: right" style="text-align: right" style="text-align: right" 0 1 UKIP 0 2 0 0 2 0 BNP 0 0 1 0 0 style="text-align: right" == Lähteet == Luokka:Lontoon paikallishallinto